|  |  |
| --- | --- |
| EESCLogo_MT |  |

**AVVIŻ TA’ PRIVATEZZA:**

**MT**

**AKKREDITAZZJONI TAL-VIŻITATURI**

Ir-Regolament (UE) Nru 2018/1725 japplika għall-ipproċessar tad-data personali miġbura bil-għan li jiġi kkontrollat l-aċċess għall-bini tal-Kumitat Ekonomiku u Soċjali Ewropew (KESE) u l-Kumitat Ewropew tar-Reġjuni (KtR).

1. **Min hu responsabbli għall-ipproċessar tad-data personali?**

Il-kontrollur tad-data huwa l-KESE jew il-KtR, skont liema istituzzjoni tkun qed torganizza l-avveniment. Is-servizz responsabbli għall-ipproċessar tad-data huwa s-Servizz tas-Sigurtà, Direttorat L, Servizzi Konġunti ([secu@eesc.europa.eu](mailto:secu@eesc.europa.eu))

1. **X’inhu l-għan tal-ipproċessar?**

Id-data personali tiegħek tiġi pproċessata għal dawn l-għanijiet:

* biex jiġi kkontrollat l-aċċess għall-bini tal-KtR u tal-KESE
* biex jiġu investigati inċidenti marbutin mas-sigurtà, jiġi evalwat it-theddid, u jiġu analizzati r-riskji għall-Kumitati

Il-Kumitati jużaw “e-visitors”, software imfassal biex jawtomatizza l-istedina tal-viżitaturi lill-Kumitati u r-reġistrazzjoni tagħhom meta jaslu. Is-sistema l-ġdida ta’ ġestjoni tal-viżitaturi għandha l-għan li timmaniġġja l-proċessi kollha relatati mal-organizzazzjoni ta’ żjara fil-bini tal-Kumitat. Din se tistruttura l-proċess, tagħmel il-proċess ta’ reġistrazzjoni mingħajr xkiel, tipprovdi aktar sigurtà, informazzjoni korretta dwar l-għadd ta’ viżitaturi fil-bini, u żżid is-sikurezza tal-viżitaturi.

1. **X’inhi l-bażi legali għall-ipproċessar?**

L-ipproċessar huwa neċessarju għat-twettiq tal-kompiti tal-Kumitati fl-interess pubbliku u fl-eżerċitar tal-awtorità uffiċjali tagħhom bħala korpi konsultattivi tal-Unjoni Ewropea (Artikolu 5(1)(a) tar-[Regolament (UE) Nru 2018/1725](https://eur-lex.europa.eu/legal-content/MT/TXT/?uri=uriserv:OJ.L_.2018.295.01.0039.01.MLT&toc=OJ:L:2018:295:TOC%20%20:)).

1. **Liema data personali tiġi pproċessata?**

Jekk int viżitatur (m’għandekx beġġ uffiċjali tal-UE), tiġi pproċessata d-data personali li ġejja: il-kunjom, l-isem, id-data tat-twelid, in-nazzjonalità u n-numru tal-karta tal-identità/tal-passaport. Id-dokument uffiċjali tal-identità ppreżentat jista jiġi skenjat sabiex tiġi kkonfermata l-identità tiegħek.

Fil-każ ta’ mistednin VIP, tiġi pproċessata d-data personali li ġejja: il-kunjom, l-isem, r-rwol (pereżempju, ministru, ambaxxatur), u n-numru tar-reġistrazzjoni tal-vettura.

Jekk għandek beġġ uffiċjali tal-UE, tiġi pproċessata d-data personali li ġejja: il-kunjom u l-isem.

1. **Min huma r-riċevituri jew il-kategoriji ta’ riċevituri tad-data personali tiegħek?**

Id-data personali tiegħek tiġi pproċessata mis-Servizz tas-Sigurtà u s-servizz, jew is-servizzi, li jorganizzaw l-avveniment. Kull trasferiment jew żvelar ’il barra mill-Kumitati tiġi dokumentata u tkun soġġetta għal valutazzjoni rigoruża dwar il-ħtieġa ta’ tali trasferiment.

1. **Id-data personali tiegħek tiġi trasferita lil pajjiż terz (Stat li mhuwiex Membru tal-UE) jew organizzazzjoni internazzjonali?**

Id-data tiegħek mhux ser tiġi trasferita lil pajjiż terz jew organizzazzjoni internazzjonali.

1. **Kif tista’ teżerċita d-drittijiet tiegħek?**

Għandek id-dritt li titlob aċċess għad-data personali tiegħek. Għandek id-dritt ukoll li titlob rettifika jew tħassir jew restrizzjoni tal-ipproċessar tad-data personali tiegħek. Fejn applikabbli, għandek id-dritt toġġezzjona għall-ipproċessar tad-data tiegħek.

Inti tista’ tindirizza l-mistoqsijiet tiegħek lil [secu@eesc.europa.eu](mailto:secu@eesc.europa.eu). Il-mistoqsija tiġi trattata fi żmien xahar.

Għandek id-dritt li tressaq ilment lill-Kontrollur Ewropew għall-Protezzjoni tad-Data (KEPD) ([edps@edps.europa.eu](mailto:edps@edps.europa.eu)) jekk tħoss li jkunu nkisrulek id-drittijiet tiegħek skont ir-Regolament (UE) 2018/1725 b’riżultat tal-ipproċessar tad-data personali tiegħek mill-KESE/KtR.

1. **Għal kemm żmien tinżamm id-data personali tiegħek?**

Id-data tiegħek tinżamm għal sena wara l-validità tal-perjodu ta’ akkreditazzjoni. F’każ ta’ inċidenti u investigazzjonijiet marbutin mas-sigurtà, dan il-perjodu jiġi estiż.

1. **Id-data personali miġbura tintuża għat-teħid ta’ deċiżjonijiet b’mod awtomatizzat, inkluż it-tfassil ta’ profili?**

Id-data personli tiegħek mhux ser tintuza biex jittieħdu deċiżjonijiet awtomatizzati dwarek. “Deċiżjonijiet awtomatizzati” huma definiti bħala deċiżjonijiet magħmulin mingħajr l-intervent uman.

1. **Id-data personali tiegħek tkompli tiġi pproċessata għal fini differenti minn dak li tkun inkisbet għalih?**

Id-data personali tiegħek mhux se tkompli tiġi pproċessata għal skop differenti.

1. **Lil min tista’ tikkuntattja jekk ikollok mistoqsijiet jew ilmenti?**

Jekk ikollok xi mistoqsijiet dwar l-ipproċessar tad-data personali tiegħek, jekk jogħġbok ikkuntattja lis-Servizz tas-Sigurtà ([secu@eesc.europa.eu](mailto:secu@eesc.europa.eu)). Tista’ tikkuntattja wkoll lill-Uffiċjal tal-Protezzjoni tad-Data tal-KESE ([data.protection@eesc.europa.eu](mailto:data.protection@eesc.europa.eu)) jew lill-Uffiċjal tal-Protezzjoni tad-Data tal-KtR ([data.protection@cor.europa.eu](mailto:data.protection@cor.europa.eu)) u/jew lill-[Kontrollur Ewropew għall-Protezzjoni tad-Data](http://edps.europa.eu/) ([edps@edps.europa.eu](mailto:edps@edps.europa.eu)) fi kwalunkwe ħin.

\_\_\_\_\_\_\_\_\_\_\_\_\_